Albert Kawana

Albert Kawana (o o tshotsweng ka Mopitlo a le masome mabedi le borataro ngwaga wa 1956) ke mopolotiki wa kwa Namibia. Ke leloko la SWAPO, Kawana e ne e le leloko la palamente ebile e le tona fa e sale ka 2000 go tsena Mopitlo a le masome mabedi le motso ngwaga wa 2025. Go tswa ka Moranang a le masome mabedi le bobedi ngwaga wa 2021 go tsena Mopitlo a le masome mabedi le motso ngwaga wa 2025 e ne e le tona wa selegae, bofaladi, le tshireletso. Ke mmueledi ka thutego. Kawana o eteletse pele setlhopha sa babueledi ba Namibia ka nako ya kgotlhang ya setlhaketlhake sa Kasikili, e e ngangilweng fa pele ga kgotlatshekelo ya mafatshefatshe.

 Botshelo jwa a le mmotlana le thuto 
Kawana o tshotswe ka Mopitlo a le masome mabedi le borataro ngwaga wa 1956"Kawana, Albert". Government of Namibia. Retrieved 22 October 2025. kwa Katima Mulilo kwa kgaolong ya Zambezi. O tsene mo polotikig ya Namibia fa a tshabile a le kwa Zambia. Ka 1979 o ne a aloga go tswa kwa United Nations Institute for Namibia (UNIN) ka diploma ya thuto ya tlhabololo le tlhokomelo. O ne a ya go tsweledisa kwa University of Warwick kwa United Kingdom, kwa a neng a amogela L.L.M ka 1983 le PhD KA 1988. Morago ga a sena go aloga, Kawana o ne a boela kwa Zambia, kwa a neng a  nna morutabana ka dingwaga tsa bofelo kwa  UNIN go tswa ka 1988 go tsena 1990.Albert Kawana Archived 11 June 2011 at the Wayback Machine Namibia Institute for Democracy, 2007

 Tsa Pereko 
Morago ga boipuso jwa Namibia ka Mopitlo 1990, kawana o ne a fudugela kwa Namibia go nna mokwaledi mogolo wa sennela ruri wa ntlha wa tona wa tshiamiso, kw a berekileng teng go fitlhelela ka 2000. A tlhophilwe ke SWAPO go nna mo palamenteng ka 2000, o ne a tlhatlosiwa mameo go nna mothusa tona wa tshiamiso. Morago ga ditlhopho tsa 2004, kawana o ne a tlhatlosiwa mameo go etelela pele lephata la tshiamiso, e le mokwaledi wa ntlha go palamela kwa maemong a a kwa godimo a tona fa e sale ka boipuso.

Kawana o ne a eteletse pele setlhopha sa Namibia sa babueledi ka nako ya kgotlhang ya setlhaketlhake sa Kasikili, e e ngangilweng fa pele ga kgtolatshekelo ya mafatshefatshe. Kgotlatshekelo e ne ya felela e tsaya lotlhakore lwa Botswana."Nicanor Hilma Ndinelago". Parliament of Namibia. Retrieved 22 October 2025.

Ka 2005, o ne a nna tona wa ofisi ya ga tautona, go fitlhelela ka 2015. Kawana o ne a akareditswe le mo palamenteng ya ga Hage Geingob,a  tlhomilwe ka Mopitlo 2015, e le tona wa tshiamiso."Geingob announces Cabinet". The Namibian. 20 March 2015. Ka tswakanyo ya matona ya Tlhakole 2018, o ne a fapaana le Sacky Shanghala a nna molaodi mogolo, e le maemo a a lekanang le a tona.Matthys, Donald (8 February 2018). "President reshuffles Cabinet—Vice President relieved of duties". Namibia Economist. Kawana o ne a nna tona wa go tshwara ditlhapi le metswedi ya metsi morago ga Bernhardt Esau a sena go ithola marapo ka Ngwanatsele 2019 morago ga tlhakatlhakano ya Fishrot.Immanuel, Shinovene (13 November 2019). "Geingob accepts Esau, Shanghala resignations". The Namibian. Mo tswakanyong ya matona ya Moranang 2021, o ne a isiwa kwa lephateng la selegae, bofaladi le tshireletso.Tjitemisa, Kuzeeko (22 April 2020). "Geingob shuffles his pack … Kapofi gets defence, Klazen promoted". New Era. p. 1.

 Dietsele 
Albert Kawana o ne a fiwa tlotla ya o o gaisitseng wa maemo a mabedi ka Phatwe 2024, ke tautona Nangolo Mbumba."President Mbumba confers national honours | nbc". www.nbcnews.na. Retrieved 22 October 2025.

 Metswedi